  Туспуктэм: vk.com ( Паралимпийский клуб "Кузнечики") Анжелика Тихонова корреспондент Чувашиысь Чебоксарыын суй-пыдзыя сӧсыр спортсменъёс пӧлын капчи атлетикая Россилэн чемпионатэз ортчиз. Удмуртиысь параспортсменъёс ньыль медаль утӥзы. Со сярысь элькунысь Спортъя дасяськонъя центрлэн пресс-службаез ивортӥз. Суйзы сӧсыр спортсменъёс пӧлын (Т-45-47 класс) 5 иськеме бызьылонын Владислав Лаврентьев зарни утӥз. Никита Снигирев со дисциплинаын ик ньылетӥ луиз. Валентина Переносова коляскаен бызьылонын куинь медаль басьтӥз. 800 но 200 метре бызьылонъёсын бронза медальёс утӥз, нош 5 иськеме бызьылонын стартэ огназ потӥз но зарни медаль басьтӥз. ДЦП диагнозэн спортсментъёс пӧлын (Т-37 класс) 5 иськеме бызьылонын Кирилл Перевощиков вожвылъяськиз. Со витетӥ луиз. Ӵошатсконъёс 14-21 инвожое ортчизы. Тодэ вайытом, шоссеын велоспортъя Россилэн чемпионатаз Удмуртиысь параспортсменъёс  зарни но азвесь медальёс утӥзы. Тегъёс: Удмуртия Спорт сӧсыръёс Россия  